《正伏承泽深佥判学士贤友以正生朝宠贶佳篇辄》
宋代·度正

自洛而闽幸有传，更相私淑百馀年。
面言犹及金为口，手墨何妨锦作笺。
在昔见闻迷卓约，至今鑚仰叹高坚。
分明太极图中意，更续源源付后贤。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。